Obeležen Dan slobode medija 
U muzeju novinarstva u Vašingtonu održana memorijalna ceremonija za 88 novinara i snimatelja koji su prošle godine poginuli na zadatku
Iz godine u godinu, statistike koje se pojavljuju na Medjunarodni dan slobode medija su zastrašujuće. Nevladina organizacija "Reporteri bez granica“ objavila je spisak od 40 , medju kojima su se ovaj put našli predsednici Kine, Irana, Ruande i Tunisa, ali i visoki politički zvaničnici Rusije, Severne Koreje i Burme. Povodom obeležavanja Dana slobode medija, u muzeju novinarstva, ovde u Vašingtonu danas je održana memorijalna ceremonija za 88 novinara i snimatelja koji su prošle godine poginuli na zadatku. Prema podacima "Reportera bez granica“, devetoro novinara izgubilo je život ove godine, a oko 300 nalazi se po zatvorima. Slavko Ćuruvija, Dada Vujasinović, Milan Pantić - novinari koji su izgubili živote zbog toga što su radili svoj posao - neka su od 2007 imena ugraviranih u staklene ploče kao deo stalne postavke u muzeju novinarstva u Vašingtonu. Kada je muzej otvoren pre dve godine, plan je bio da se na memorijalne ploče dodaju nova imena kroz 10-ak godina. , kaže potpredsednica Njuzeuma za izložbe i program, Suzan Benet. U Njuzeumu je povodom Dana slobode medija i dodatka memorijalnoj izložbi, održana ceremonija na kojoj je specijalni gost bila poznata novinarka CNN-a, Kristijan Amanpur, koja je karijeru ratnog izveštača započela 1990-ih u Bosni i Hercegovini. Prisećajući se strahovitih iskustava iz Sarajeva, Amanpur je prisutnima rekla da je rat na Balkanu uticao na promenu u samom ratnom izveštavanju. , rekla je Amanpur. Ona je dodala i da novinari koji se bave ovom vrstom izveštavanja idu ka opasnosti ne zbog toga što su ovisnici o adrenalinu, kako mnogi misle, već zbog toga što duboko veruju da moraju da budu oči i uši koji će prenositi istinu. Amanpur je u izjavi za naš program skrenula pažnju da je lista novinara – žrtava političkih ubistava - predugačka. zaključila je Kristijan Amanpur. Izvršni direktor muzeja novinarstva, Čarls Overbi je u završnoj reči na ceremoniji istakao da ljudi koji su dali živote za svoju profesiju treba da nas podsećaju na to koliko je važna sloboda medija i koliko je opasno traganje za istinom. Samo prošle godine, život je izgubilo 88 novinara, a najveća tragedija se dogodila na Filipinima 23. novembra kada je "privatna milicija“ u provinciji Magindanao ubila 50 ljudi medju kojima je bilo čak 33 novinara. Na samom kraju ceremonije, pročitana su imena svih novinara i snimatelja čija su imena dodata memorijalnoj izložbi. Kao i svake godine na Medjunarodni dan slobode medija ostaje otvoreno pitanje ko štiti novinare kada se njihove ubice ne izvode pred lice pravde, a pretnje novinarima se često ne uzimaju za ozbiljno.